钦定古今图书集成/方舆汇编/边裔典/第028卷 > 梁
## 钦定古今图书集成/方舆汇编/边裔典/第028卷 > 梁

### 武帝天监二年新罗始定国号称王

按《梁书》本纪、列传皆不载。　按《朝鲜史略》，智大路在
位四年，始定国号，《新罗》称王。前此，或称新罗，或称斯
卢，言新者，德业日新；罗者，网罗四方之意。禁殉葬。前
此王薨，殉以男女各五人，至是禁焉。亲定州郡县，以
金异夫为阿琴罗州军主，伐于山国，在溟州正东海
岛名郁陵，降之。

《天监》十三年《新罗》《智大路》王薨子原宗立。

按《梁书》本纪、列传皆不载。　按《朝鲜史略》，智大路在
位十五年，薨，谥“智证。”〈新罗谥法始此〉元子原宗立。〈梁天监十三年〉是
为《法兴王》《新罗》颁律令。始制百官公服。

### 普通二年新罗国遣使献方物

按《梁书武帝本纪》云云。　按《新罗本传》，新罗者，其先
本辰韩种也。辰韩亦曰秦韩，相去万里。传言秦世亡
人避役来适马韩，马韩亦割其东界居之，以秦人，故
名之曰秦韩。其言语名物，有似中国人，名国为邦，弓
为弧，贼为寇，行酒为行觞，相呼皆为徒，不与马韩同。
又辰韩王常用马韩人作之，世相系。辰韩不得自立
为王，明其流移之人故也。恒为《马韩》所制。《辰韩》始有
六国，稍分为十二，《新罗》则其一也。其国在《百济》东南
五千馀里。其地东滨大海，南北与《句骊》《百济》接。魏时
曰新卢，宋时曰新罗，或曰《斯罗》。其国小，不能自通使
聘。《普通》二年，王名募，泰始使使随《百济》奉献方物。其
俗呼城曰《健牟罗》。其邑在内曰《啄评》，在外曰《邑勒》，亦
中国之言郡县也。国有六啄评，五十二邑勒。土地肥
美，宜植五谷，多桑麻，作缣布，服牛乘马，男女有别。其
官名有子贲旱支、齐旱支、谒旱支、壹旱支、奇贝旱支。
其冠曰《遗子礼》，襦曰尉解，裤曰柯半，靴曰洗。其拜及
行，与《高丽》相类。无文字，刻木为信。语言待百济而后
通焉。

按《朝鲜史略》，新罗、高句丽、百济三国并遣使朝梁，新
罗始行佛法。初，讷祗王时，沙门墨胡子自《高句丽》至
一善郡，即今《善山府》，郡人毛礼作窟室以居之。至炤
智王时，有僧阿道者，与其徒亦来毛礼家，往往有信
奉者。至是，王欲兴佛教，群臣皆曰：“僧徒议论诡异，若
从之恐有后悔。”近臣异次顿独曰：“佛法渊奥，不可不”
信。王以为异言，下吏异。次顿曰：“佛若有神，吾死必有
异。”及斩血从断处涌，色白如乳。众怪之，不复毁佛。《新
罗》以哲夫为上大等，总知国事。

### 大同六年法兴王薨弟彡麦宗立按梁书本纪列传皆不载 按朝鲜史略驾洛国王金仇衡降于新罗驾洛亡自始祖至亡凡十王总五

百二十年。《新罗》《法兴王》在位二十七年薨。王始建年
号曰“建元。”自国初行中国年号，至是南北朝分裂故
也。立外官挈家之法，直兴王彡《麦宗》立。〈梁大同六年〉直兴法兴弟拜异斯夫，为兵部令，掌内外兵马事。选童男
容仪端正者，号《风月主》，求善士为徒，以励孝悌忠信。
大同　年，新罗击取《高丽》十郡。

按《梁书》本纪、列传皆不载。　按《朝鲜史略》，新罗金居
漆夫与百济兵击取《高句丽》十郡，以僧惠亮来王。以
亮为僧统，始置百座讲会及八关之法。初，漆夫入高
句丽，诣亮听法，因欲觇丽国强弱。亮曰：“汝容貌非常，
流恐见执，宜速返。”漆夫将还，亮曰：“子燕颔鹰视，他日
必为将帅，无贻我害。”漆夫与之相誓而来。至是，亮见
于道左，遂与之俱来。

### 元帝承圣三年百济侵新罗败之新罗命异斯夫讨大伽倻灭之按梁书本纪列传皆不载 按朝鲜史略百济王明

帅兵侵《新罗》，军主《金武功》击杀之。〈梁承圣三年〉《新罗》王
命修国史，从《伊餐异斯夫》之请。命大伊餐《金居》《漆夫》
等集文士撰之。命伊《餐异斯夫》讨《大伽倻》。〈即今高灵县〉“灭
之。”军副斯多舍年十六，先入旃檀门，立白旗，《异斯夫》
引兵临之，遂灭其国。王赏以良田及所虏三百口。斯
多舍以其田分与战士，生口放为良人。始与武官郎
约为死友，及武官死，哭之恸，七日亦卒。《新罗》烈女《际
厚》归于白雪。初，一达官同里闬，一时生男女，男曰白
云，女曰际厚，二家约为婚姻。白云十五而盲，际厚父
母欲改聘李俊平，际厚密语白云曰：“生同一辰，约为
夫妇久矣。”遂潜出，从俱行山谷间，忽为侠客所掠去。
白云从《金阐》追杀侠客，夺际厚以还。事闻，王赐三人
爵。王舍新宫为皇龙寺，铸丈六像。初，黄龙见其地，因
舍为寺。有画工率居画老松于壁上，鸟雀往往飞入，
蹭蹬而落。后画色漫漶，寺僧丹青补之，鸟雀不复至。
废源花，置花郎。初简美女二人奉为源花，一曰南毛，
二曰俊贞，聚徒三百馀人。俊贞置酒劝南毛，醉，杀之。
其徒以告，俊贞伏诛。遂废源花，更取美男子妆饰之，
名“花郎。”或道义相磨，或歌舞相悦，邪正自见，择而用
之。